กหดหกดหกดหกดประกาศสำนักงานกองทุนสนับสนุนการวิจัยเรื่อง อำนาจหน้าที่โครงสร้างและการจัดหน่วยงาน วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานกองทุนสนับสนุนการวิจัย------------------------- เพื่อให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ ที่จะให้ประชาชนได้มีโอกาสได้รับรู้ข้อมูลข่าวสารเกี่ยวกับการดำเนินการต่าง ๆของทางราชการ เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริงอันเป็นการส่งเสริมให้มีความเป็นรัฐบาลโดยประชาชนมากยิ่งขึ้น จึงสมควรประกาศอำนาจหน้าที่ โครงสร้างและการจัดหน่วยงาน วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานกองทุนสนับสนุนการวิจัยไว้ ดังต่อไปนี้ ข้อ๑สำนักงานกองทุนสนับสนุนการวิจัยเป็นหน่วยงานในกำกับของสำนักนายกรัฐมนตรี จัดตั้งขึ้นตามพระราชบัญญัติกองทุนสนับสนุนการวิจัย พ.ศ. ๒๕๓๕การดำเนินงานของสำนักงานกองทุนสนับสนุนการวิจัยอยู่ภายใต้การกำกับดูแลของคณะกรรมการ ๒ ชุดที่แต่งตั้งโดยคณะรัฐมนตรี คือ คณะกรรมการนโยบายกองทุนสนับสนุนการวิจัยซึ่งมีหน้าที่กำหนดนโยบายและแผนการให้ทุนสนับสนุนการวิจัย รวมทั้งวางข้อบังคับและระเบียบต่าง ๆที่เกี่ยวข้อง และคณะกรรมการติดตามและประเมินผลการสนับสนุนการวิจัย ซึ่งทำหน้าที่ติดตาม ตรวจสอบและประเมินผลงานวิจัยที่ได้รับการสนับสนุน สำนักงานกองทุนสนับสนุนการวิจัยมีอำนาจและหน้าที่โดยสรุปดังต่อไปนี้ ๑.๑ บริหารกองทุนสนับสนุนการวิจัย ตามระเบียบข้อบังคับ และมติของคณะกรรมการนโยบาย ฯ ๑.๒ ศึกษา วิเคราะห์และประเมินความต้องการการวิจัยในด้านต่าง ๆ ของประเทศทั้งในปัจจุบันและอนาคต และความเหมาะสมในการดำเนินการวิจัยในด้านต่าง ๆเพื่อสนองความต้องการนั้น เพื่อเสนอให้คณะกรรมการนโยบาย ฯ พิจารณา ๑.๓ ประสานงานและสนับสนุนการวิจัยเผยแพร่ผลงานวิจัย และนำผลงานวิจัยไปใช้ประโยชน์ ตลอดจนประเมินผลของการดำเนินการดังกล่าว ๑.๔จัดทำรายงานและการบัญชีของกองทุนสนับสนุนการวิจัย ๑.๕ ปฏิบัติงานธุรการของคณะกรรมการนโยบาย ฯและคณะกรรมการติดตามและประเมินผล ฯ ๑.๖กระทำการอื่นใดเกี่ยวกับการสนับสนุนการวิจัย ตามที่คณะกรรมการนโยบาย ฯ และคณะกรรมการติดตามและประเมินผล ฯ มอบหมาย ทั้งนี้ สำนักงานกองทุนสนับสนุนการวิจัยจะไม่ดำเนินการวิจัยเอง ข้อ๒ สำนักงานกองทุนสนับสนุนการวิจัยมีโครงสร้างและการจัดหน่วยงานภายใน ดังต่อไปนี้ ๒.๑ ฝ่ายสนับสนุนการวิจัย ประกอบด้วย ๒.๑.๑ฝ่ายนโยบายชาติและความสัมพันธ์ข้ามชาติ ๒.๑.๒ ฝ่ายเกษตร ๒.๑.๓ ฝ่ายสวัสดิภาพสาธารณะ ๒.๑.๔ ฝ่ายชุมชน ๒.๑.๕ ฝ่ายอุตสาหกรรม ๒.๑.๖ ฝ่ายวิชาการ ๒.๑.๗โครงการปริญญาเอกกาญจนาภิเษก ๒.๑.๘ สำนักงานภาค ๒.๒ ฝ่ายสำนักงาน ประกอบด้วย งานธุรการงานสารบรรณ งานอาคารสถานที่ งานบุคคล งานการเงิน งานบัญชี งานพัสดุ งานงบประมาณ งานนโยบายและแผนงานข้อมูล งานประชาสัมพันธ์ งานวิเทศสัมพันธ์ งานเลขานุการ ของคณะกรรมการนโยบาย ฯ และคณะกรรมการติดตามและประเมินผล ฯ ข้อ๓การดำเนินงานของสำนักงานกองทุนสนับสนุนการวิจัย ตามอำนาจหน้าที่ดังกล่าวข้างต้น และตามนโยบายที่กำหนด โดยคณะกรรมการนโยบาย ฯ สามารถสรุปได้เป็น๕ ส่วนใหญ่ ๆ คือ ๓.๑ การสนับสนุนงานวิจัยและพัฒนาเน้นการวิจัยที่สามารถนำผลไปใช้ประโยชน์ได้จริง ฝ่ายที่ทำหน้าที่สนับสนุนงานวิจัยประเภทนี้ ได้แก่ ๓.๑.๑ฝ่ายนโยบายชาติและความสัมพันธ์ข้ามชาติ สนับสนุนการวิจัยด้ายไทยศึกษา วิเทศคดีศึกษา และนโยบายชาติ ๓.๑.๒ ฝ่ายเกษตรสนับสนุนการวิจัยด้านการเกษตรและอุตสาหกรรมเกษตร ๓.๑.๓ ฝ่ายสวัสดิภาพสาธารณะสนับสนุนการวิจัยด้านสิ่งแวดล้อม ทรัพยากรธรรมชาติ พลังงาน สุขภาพ และวิทยาศาสตร์ศึกษา ๓.๑.๔ ฝ่ายชุมชนสนับสนุนการวิจัยที่เกี่ยวกับการสร้างความเข้มแข็งให้กับชุมชน ๓.๑.๕ ฝ่ายอุตสาหกรรมสนับสนุนการวิจัยด้านอุตสาหกรรมโดยเฉพาะอุตสาหกรรมขนาดกลางและขนาดย่อม ๓.๒ การสนับสนุนงานวิจัยพื้นฐานเน้นการวิจัยที่สร้างองค์ความรู้ใหม่และสร้างนักวิจัยอาชีพ ผลงานวิจัยที่ได้ต้องตีพิมพ์ในวารสารวิชาการระดับนานาชาติหรือนำไปจดสิทธิบัตร ฝ่ายสนับสนุนงานวิจัยประเภทนี้ ได้แก่ ๓.๒.๑ ฝ่ายวิชาการมีทุนสนับสนุนการวิจัยเพื่อสร้างองค์ความรู้ใหม่และสร้างนักวิจัยหลายประเภทตั้งแต่นักวิจัยใหม่จนถึงนักวิจัยอาวุโสทุนสร้างทีมวิจัย และทุนวิจัยพื้นฐานแบบเจาะจง ๓.๒.๒โครงการปริญญาเอกกาญจนาภิเษก สนับสนุนการสร้างนักวิจัยระดับปริญญาเอกให้กับประเทศ ๓.๓การสนับสนุนงานวิจัยเพื่อสร้างความเข้มแข็งให้ท้องถิ่นเน้นการวิจัยเพื่อแก้ปัญหาของท้องถิ่น โดยคนในท้องถิ่น และเพื่อท้องถิ่นโดยตรงงานวิจัยประเภทนี้อยู่ในความดูแลของสำนักงานภาคซึ่งตั้งอยู่ที่มหาวิทยาลัยเชียงใหม่ ๓.๔ การพัฒนาระบบบริหารจัดการงานวิจัยเพื่อสนับสนุนการดำเนินงาน สนับสนุนการวิจัยในด้านต่าง ๆ ข้างต้นโดยมีการพัฒนาผู้บริหารงานวิจัยและเครือข่ายการวิจัยด้วย ระบบบริหารจัดการงานวิจัยที่พัฒนาขึ้นประกอบด้วยการบริหารจัดการงานวิจัยต้นทาง ซึ่งครอบคลุมการพัฒนาโจทย์วิจัย การพัฒนาระบบตรวจสอบคุณภาพข้อเสนอโครงการ และการบริหารจัดการงานวิจัยปลายทาง ซึ่งครอบคลุมการติดตามความก้าวหน้าโครงการการประเมินผลโครงการ การนำเสนอผลงานวิจัย การเผยแพร่ผลงานวิจัยและการนำผลงานวิจัยไปสู่การใช้ประโยชน์ ๓.๕ งานในฝ่ายสำนักงานซึ่งดำเนินการในด้านธุรการ สารบรรณ อาคารสถานที่ บุคคล การเงิน การบัญชี พัสดุ งบประมาณ นโยบายและแผน ข้อมูลประชาสัมพันธ์และวิเทศสัมพันธ์ เพื่อสนับสนุนการดำเนินงาน สนับสนุนการวิจัยของฝ่ายต่าง ๆและสนับสนุนการบริหารกองทุน ตลอดจนดำเนินการเกี่ยวกับงานเลขานุการของคณะกรรมการนโยบาย ฯ และคณะกรรมการติดตามและประเมินผล ฯเพื่อสนับสนุนการดำเนินงานของคณะกรรมการทั้งสองชุด ข้อ๔สถานที่ติดต่อเพื่อขอรับข้อมูลข่าวสาร หรือสอบถามรายละเอียดเกี่ยวกับการดำเนินงานของสำนักงานกองทุนสนับสนุนการวิจัย คือ งานประชาสัมพันธ์สำนักงานกองทุนสนับสนุนการวิจัย ชั้น ๑๔ อาคาร เอส เอ็ม ทาวเวอร์ เลขที่ ๙๗๙/๑๗ - ๒๑ถนนพหลโยธิน แขวงสามเสนใน เขตพญาไทกรุงเทพมหานคร ๑๐๔๐๐ โทรศัพท์ ๐ - ๒๒๙๘ - ๐๔๕๕ โทรสาร ๐ - ๒๒๙๘ - ๐๔๗๖ Homepage : http:// www.trf.or.thE -mail : trf - @ ประกาศ ณ วันที่ ๒๑ มิถุนายน พ.ศ. ๒๕๔๕ ปิยะวัติ บุญ -หลง ผู้อำนวยการสำนักงานกองทุนสนับสนุนการวิจัย[รก.๒๕๔๕/๖๔ง/๓๘/๘ สิงหาคม ๒๕๔๕]พรพิมล/พิมพ์/แก้ไข๒๖/๑๑/๔๕B+A (C)